Greek Legal Document

Category: 147

Content:
17. ΝΟΜΟΘΕΤ. ΔΙΑΤΑΓΜΑ της 6/7 Μαΐου 1946 Περί τροποποιήσεως και συμπληρώσεως διατάξεων τινών του Α.Ν.588/1945 “περί υπαγωγής των υπηρεσιών Τουρισμού κλπ.”. Εκυρώθη δια του άρθρ.10 Ν.Δ.685/1948 (κατωτ. αριθ.19). Άρθρ.1.-1.Κυρούται το από 28 Μαρτ.1946 Β.Δ/μα «περί καθορισμού της οργανικής συνθέσεως και συγκροτήσεως και διαιρέσεως των υπηρεσιών της Γεν. Γραμματείας Τουρισμού ως και της αρμοδιότητος αυτών», δημοσιευθέν εις το υπ’ αριθ.146 φύλλον της Εφημερίδος της Κυβερνήσεως τεύχος Α΄. 2.Αι υπό του Δ/τος τούτου προβλεπόμεναι οργανικαί θέσεις τμηματαρχών β΄ ή α΄ αυξάνονται κατά 6 θέσεις εξ ών τρείς επιτρέπεται να συμπληρωθώσι δια προσλήψεως επί συμβάσει προσώπων εχόντων ειδικάς γνώσεις και πείραν δια την θέσιν δι’ ην προορίζονται, κατά την κρίσιν της Εκτελεστικής Επιτροπής του Ανωτάτου Συμβουλίου Τουρισμού του Νόμ.588/45. 3.Η πρόσληψις επί συμβάσει ενεργείται δια Δ/τος προκαλουμένου υπό του Προέδρου της Κυβερνήσεως, δια χρονικόν διάστημα δύο ετών δυνάμενων να ανανεούται εκάστοτε. Η κατά τα άνω αρμοδιότης του Προέδρου της Κυβερνήσεως περιήλθε εις τον (Αντί της σελ.37) Σελ.37(α) Τεύχος 455-Σελ.63 Ελληνικός Οργανισμός Τουρισμού 18.Β.α.14-17 49 Υπουργόν της Εθνικής Οικονομίας δια του άρθρ.3 παρ.2 Νόμ.1624/1951 (κατωτ. αριθ.25). Άρθρ.2.-(Αντικαθίστανται αι δευτέρα και τρίτη παράγραφοι του άρθρ.10 Α.Ν.588/1945, ανωτ. αριθ.11). Άρθρ.3.-(Αντικαθίσταται η παρ.6 άρθρ.10 του αυτού ως άνω νόμου). Άρθρ.4.-(Αντικαθίσταται το άρθρ.9 του αυτού ως άνω νόμου). Άρθρ.5.-Δύναται δι’ αποφάσεως του Προέδρου της Κυβερνήσεως τη εισηγήσει του Γενικού Γραμματέως Τουρισμού α)να επιβάλλεται ειδικόν τέλος εισόδου εις τας υπό του Κράτους διοργανουμένας εκθέσεις, πανηγύρεις και εορτάς και β)να επιβάλλεται τιμή εις ωρισμένας εκδόσεις τουριστικού περιεχομένου, του σχετικού εσόδου εκ της επιβολής των ανωτέρω περιερχομένου εις το Δημόσιον Ταμείον. Η ως άνω αρμοδιότης του Προέδρου Κυβερνήσεως μετεβιβάσθη αρχικώς εις τον Υπουργόν της Εθνικής Οικονομίας δια του άρθρ.3 παρ.2 Ν.1624/1951 (κατωτ. αριθ.25) είτε δε εις τον Γενικόν Γραμματέα του Ε.Ο.Τ. δια της υπ’ αριθ.11868/1951 αποφάσεως Υπουργού Εμπορίου (κατωτ. αριθ.28). Άρθρ.6.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν εις την μέλλουσαν να συνέλθη Βουλήν.